Елин Пелин
Есента запя

chitanka.info

У-у! — запея есента,

и всичко се ослуша в песента.

Гората тъжно зашумя,

небето ситно заръмя.

Балканът чело начумери

и поглед към полето впери.

То тръпне запустяло,

вред пожълтяло, погрозняло:

ни буйни ниви там шумят,

нито трева, нито цветя цъфтят;

ни весели деца играят дружно,

а всичко — само тъжно, тъжно!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.